text: SønderjyskE siger farvel til klasse-keeper
  10 november 2014 kl. 12.18
  SønderjyskE Ishockey har med øjeblikkelig virkning valgt at stoppe samarbejdet med målmanden Jeff Frazee, der forlader klubben efter et halvt år.
  Den 27-årige ishockeymålmand kom i maj til Vojens med bl.a. erfaring fra næsten 200 kampe i den nordamerikanske AHL Liga. Sidste sæson spillede han for den italienske klub Valpellice.
  Ifølge sportschef Søren Stockfisch arbejdes der nu på højtryk for at finde en afløser:
  - Nogen gange går det ikke som begge parter havde ønsket, og vi vil gerne takke Jeff Frazee for hans tid i klubben og ønsker ham al mulig held og lykke i fremtiden.
  